stanford-oval/wikipedia huggingface dataset:
War (אלבום)
רשימת השירים

כל השירים נכתבו והולחנו על ידי U2.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Sunday Bloody Sunday  | 4:38 |  |  |  |  |  |  |  |
| 2. | Seconds  | 3:09 |  |  |  |  |  |  |  |
| 3. | New Year's Day  | 5:38 |  |  |  |  |  |  |  |
| 4. | Like a Song…  | 4:48 |  |  |  |  |  |  |  |
| 5. | Drowning Man  | 4:12 |  |  |  |  |  |  |  |
| 6. | The Refugee (הופק על ידי ביל ווילאן)   | 3:40 |  |  |  |  |  |  |  |
| 7. | Two Hearts Beat as One  | 4:00 |  |  |  |  |  |  |  |
| 8. | Red Light  | 3:46 |  |  |  |  |  |  |  |
| 9. | Surrender  | 5:34 |  |  |  |  |  |  |  |
| 10. | 40  | 2:36 |  |  |  |  |  |  |  |
| משך כולל: | משך כולל: | 42:03 |  |  |  |  |  |  |  |
בשנת 1993, חברת התקליטים Mobile Fidelity Sound Lab הוציאה מהדורה מחודשת של האלבום.
המהדורה המחודשת של 2008

בעקבות ההוצאה המחודשת של The Joshua Tree ב-2007, צפו שמועות שהלהקה תוציא מחדש גם את Boy, October ו-War. הלהקה אישרה זאת ב-9 באפריל 2008 באתר הרשמי שלה. המהדורה המחודשת יצאה ב-21 ביולי 2008 בבריטניה ובארצות הברית ביום למחרת. האלבום יצא בשלושה פורמטים שונים:
פורמט רגיל: דיסק אחד אשר עבר שחזור אודיו ועטיפה. כולל ספרון של 16 עמודים עם תמונות שמעולם לא נראו קודם לכן, מילות האלבום והערות חדשות שנוספו לאלבום על ידי ניל סטוקס. עשרת השירים שנמצאים בגרסה זו זהים לאלו שבקודמת.
פורמט מהודר:  דיסק אחד אשר עבר שחזור אודיו ועטיפה ודיסק בונוס. דיסק הבונוס כולל בי-סיידס, הופעות חיות ושירים נדירים. הפורמט הזה כולל גם חוברת בת 32 דפים עם תמונות שלא נראו עד כה, מילים לשירים, הערות מניל סטוקס, והערות מבארות על חומרי הבונוס מדה אדג'.
פורמט ויניל: אלבום אחד בהוצאה מחודשת על תקליט 180 גרם עם עטיפה משוחזרת.
המהדורה המחודשת של 2008 > דיסק בונוס

כל השירים נכתבו והולחנו על ידי U2.
| מס' | שם | הוצאה מקורית | משך |
| --- | --- | --- | --- |
| 1. | Endless Deep  | חלק מהסינגלים של Sunday Bloody Sunday" ו-"Two Hearts Beat as One" | 2:58 |
| 2. | Angels Too Tied to the Ground  | שיר מההקלטות של War שלא יצא קודם לכן | 3:34 |
| 3. | New Year's Day (סינגל 7 אינץ')   | חלק מהסינגל של "New Year's Day" | 3:56 |
| 4. | New Year's Day (רמיקס ארצות הברית)   | חלק מהסינגל של "New Year's Day" | 4:31 |
| 5. | New Year's Day (מיקס וואקלי מוארך של פרי קורסטן)   | לא יצא לפני כן | 9:42 |
| 6. | New Year's Day (מיקס רדיו וואקלי של פרי קוסטן)   | לא יצא לפני כן | 4:37 |
| 7. | Two Hearts Beat as One (מיקס ארוך)   | חלק מסינגל שיווקי של "Two Hearts Beat as One" | 5:56 |
| 8. | Two Hearts Beat as One (רמיקס ארצות הברית)   |   | 4:24 |
| 9. | Two Hearts Beat as One (גרסת מועדון)   |   | 5:43 |
| 10. | Treasure (Whatever Happened to Pete the Chop)  | חלק מהסינגל של "New Year's Day" | 3:24 |
| 11. | I Threw a Brick Through a Window / A Day Without Me (הופעה חיה מוורכטר - 4 ביולי 1982)   | חלק מהסינגל של "New Year's Day" | 6:58 |
| 12. | Fire (הופעה חיה מוורכטר - 4 ביולי 1982)   | חלק מהסינגל של "New Year's Day" | 3:46 |
| משך כולל: | משך כולל: | משך כולל: | 59:28 |
משתתפי האלבום

U2
בונו – שירה, גיטרה נוספת
דה אדג' - גיטרה, פסנתר, גיטרת לאפ סטיל, קולות רקע, שירה ראשית ב-"Seconds", בס וגיטרה ב-"40"
אדם קלייטון - גיטרה בס, חוץ מב-"40"
לארי מולן ג'וניור - תופים
משתתפים נוספים
קני פרדליי - חצוצרה ב-"Red Light"
סטיב ויקאם - כינור חשמלי ב-"Sunday Bloody Sunday" וב-"Drowning Man"
The Coconuts: שריל פורר, אדריאנה קאגי, טארין האגי, ג'סיקה פלטון - קולות רקע ב-"Like a Song…", "Red Light" וב-"Surrender"
מצעדים ותעודות

| מדינה | מיקום שיא | תעודה | מכירות |
| --- | --- | --- | --- |
| ברזיל |  | זהב | 100,000+ |
| בלגיה |  | פלטינה |  |
| קנדה | 4 | פלטינה כפולה | 300,000+ |
| צרפת |  | פלטינה |  |
| גרמניה |  | זהב |  |
| הולנד |  | זהב |  |
| שווייץ' |  | זהב |  |
| בריטניה | 1 | פלטינה משולשת | 600,000+ |
| ארצות הברית | 12 | פלטינה מרובעת | 4,000,000+ |
אדם גרגורי

| --- | --- |

 לידה:  28 בדצמבר 1987 (בן 37) סינסינטי, אוהיו, ארצות הבריתארצות הברית 
 שם לידה:  Adam Gregory II 
 מדינה:  ארצות הברית 
 תקופת הפעילות:  מ-2007
 מספר צאצאים:  2
 פרופיל ב-IMDb
 
אדם גרגורי (באנגלית: Adam Gregory; נולד ב-28 בדצמבר 1987) הוא שחקן ודוגמן אמריקאי. הוא מוכר בעיקר בשל תפקידו בתור טיי קולינס בסדרת הנעורים "90210"‏ (2008–2009) ובזכות הופעתו בתור תומאס פורסטר (אנ') באופרת הסבון "היפים והאמיצים" (2010–2014).
ביוגרפיה

גרגורי נולד בסינסינטי, אוהיו, הצעיר מתוך שלושה בנים. אחיו הבכור, שאנון, הוא טייס והשני, סקוט, הוא חייל בצי ארצות הברית. לאחר שסיים את לימודיו בתיכון אוק הילס (אנ') ב-2006, הוא התקבל לאוניברסיטת צפון קנטקי (אנ') אך נשר מהלימודים כדי לקדם את קריירת המשחק שלו. גרגורי דגמן בעבר ל"נו מודלס".
קריירה

בשנת 2008 לוהק לתפקיד חוזר של טיי קולינס לסדרת הנעורים "90210", דמות אשר גילם במשך עשרה פרקים. באותה שנה התארח בסדרות "ג'ורדן וזהו" ו-"המכשפים מווייברלי פלייס".
בשנת 2009 שיחק בסרט הקומדיה "שוב בן 17" בכיכובו של זאק אפרון, שיחק את דרו בסרט "האנה מונטנה: הסרט", המהווה עיבוד קולנועי לסדרת הטלוויזיה "האנה מונטנה" בכיכובה של מיילי סיירוס, וכן, השתתף כחבר לשעבר של אשלי טיסדייל בוידאו קליפ לשירה "It's Alright, It's OK", הכלול באלבומה השני.
באוגוסט 2010 לוהק לדמותו של תומאס פורסטר באופרת הסבון הפופולרית "היפים והאמיצים", המשודרת בערוץ CBS, ולקח את התפקיד מדרו טיילר בל. הוא שיחק בתוכנית במשך כ-3 שנים עד שדמותו הוסרה מהתכנית ב-2013.
בשנת 2014 גילם את אחת הדמויות הראשיות בסרט המלחמה "Saints and Soldiers: The Void" בתור רב"ט קארי סימס. בשנת 2016 הוא גילם כוכב ריאליטי שמואשם בתקיפה מינית בסדרת הטלוויזיה "חוק וסדר: מדור מיוחד" בפרק "Assaulting Reality".
חיים אישיים

בספטמבר 2009 החל לצאת עם הדוגמנית שרידן ספארי, אותה הכיר כאשר למדו יחד בתיכון. השניים נישאו ב-26 בפברואר 2010. בנם הראשון, אדם קאנון, נולד ב-8 בפברואר 2013. ב-16 ביוני 2016, נולד בנם השני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Sharp as Marbles | אלברט |  |
| 2009 | שוב בן 17 | דום |  |
| 2009 | האנה מונטנה: הסרט | דרו |  |
| 2010 | Hard Breakers | טיילר |  |
| 2010 | What Would Jesus Do? | מקס ווקר |  |
| 2012 | מועדון ווינX: סוד הממלכה האבודה | ברנדון | דיבוב |
| 2012 | Dystopia: 2013 | אופנוען |  |
| 2013 | מועדון ווינX: הרפתקה קסומה | ברנדון | דיבוב |
| 2014 | Saints and Soldiers: The Void | רב"ט קארי סימס |  |
| 2017 | The Veil | אבא של לוחם |  |
| 2019 | One of the Good Ones | אלכס | מפיק-שותף |
| 2021 | More Than I Wished For | לנדון | מפיק-שותף |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ג'ורדן וזהו | דרק | פרק: "Boogie Toasties" |
| 2008 | המכשפים מוויברלי פלייס | תלמיד | פרק: "The Supernatural" |
| 2008–2009; 2013 | 90210 | טיי קולינס | תפקיד חוזר; 10 פרקים |
| 2010–2014 | היפים והאמיצים | תומאס פורסטר (אנ') | 326 פרקים |
| 2011–2015 | מועדון ווינX | ברנדון | דיבוב; 109 פרקים |
| 2016 | חוק וסדר: מדור מיוחד | ריאן לדר | פרק "Assaulting Reality" |
הפיקוח על הבנקים

הפיקוח על הבנקים היא חטיבה בבנק ישראל הפועלת כרשות פיקוח על פעילות התאגידים הבנקאיים בישראל. העומד בראש החטיבה הוא המפקח על הבנקים, המפקח הנוכחי הוא דני חחיאשוילי.
תפקידיו של הפיקוח על הבנקים הם להבטיח את ניהולם התקין של הבנקים, להגן על עניינם של לקוחות הבנקים, ולשמור על יציבותם הפיננסית של הבנקים ויכולתם לעמוד בהתחייבותם למפקידים. בסמכות החטיבה להורות לכל הבנקים כיצד לפעול, ולבדוק ולבקר את פעילותם השוטפת בהיבטים הפיננסיים והצרכניים.
תפקידו של הפיקוח על הבנקים

ככלל, מערכת הבנקאות היא חלק חשוב ונכבד מכלל המשק. זאת, משום שהיא מהווה את הבסיס לפעילות הפיננסית של המשק ומרכזת למעשה את ענייני הכספים של תושבי המדינה. הדבר כולל את כל החברות העסקיות, בעלי החברות ומשקי הבית, כלומר למעשה כל אזרח ואזרח. אם כן ניתן להסיק כי תקלות, אף הקלות ביותר, בתפקודה של המערכת הבנקאית עשויות לפגוע במידה משמעותית בתפקודו של המשק כולו. מכאן שלכל אחד מאזרחי המדינה יש אינטרס חברתי ואישי שכל המערכת הבנקאית תתפקד היטב ותהיה יציבה. תפקידיו וסמכויותיו של הפיקוח על הבנקים עוגנו בכמה מסגרות חוק:
פקודת הבנקאות, 1941, פקודה מימי המנדט הבריטי שתוקנה ועודכנה במשך השנים; חוק הבנקאות (רישוי), התשמ"א–1981; חוק הבנקאות (שירות ללקוח), התשמ"א–1981; חוק שיקים ללא כיסוי, התשמ"א–1981.
מבקרי מוסד המפקח על הבנקים טוענים כי לעיתים, בשם השמירה על היציבות של הבנקים ודאגה לרווחיותם, נפגעים הלקוחות. לשיטתם, במטוטלת שבין הגנת הצרכן ובין שמירה על היציבות הפיננסית של הבנק קיים חוסר איזון, אשר משרת את האינטרסים של הבנקים עצמם.
פעולותיו של הפיקוח על הבנקים

הפיקוח על הבנקים קובע נורמות והגבלות לפעילותם השוטפת של הבנקים בתחום הניהול והתקינה. נוסף על כך הוא עורך ביקורת והערכה בספרי הבנקים, כדי לנתח את הממצאים, להעריך את מצבם העסקי ולוודא כי הם מקיימים את ההוראות לגבי הפעילות השוטפת ונמנעים מסיכוני יתר.
כמו כן הפיקוח על הבנקים מעודד פיקוח של הלקוחות ושל גורמי שוק ההון השונים על הבנקים ועל פעולותיהם העסקיות. בעקבות הידוקו של הפיקוח הרחיב המפקח על הבנקים את החובה הקיימת באשר לפירוט המידע שהבנקים מחויבים למסור ללקוחותיהם בדבר הריביות שהם גובים ומשלמים, העמלות תמורת שירותיהם וסדרי ההתקשרות החוזית בינם ללקוחותיהם.
תפקיד חשוב נוסף הוא הטיפול בפניות הציבור. אם לקוח כלשהו סבור כי הבנק נהג עימו שלא כשורה, הוא רשאי להגיש תלונה אל היחידה לפניות הציבור. לאחר בירור התלונה, היחידה מודיעה למתלונן ולבנק את תוצאות הבירור. אם הוחלט כי התלונה מוצדקת, הבנק מחויב לתקן את התנהגותו.
הפיקוח על הבנקים נעשה באמצעות חמישה אגפים מרכזיים: אגף הביקורת, אגף הערכה מוסדית, אגף מדיניות והסדרה, אגף בנק–לקוח ואגף טכנולוגיה וחדשנות. בראש כל אחד מהאגפים עומד מנהל אגף שהוא סגן למפקח על הבנקים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באוגוסט 1991 הוציא המפקח על הבנקים ד"ר אמנון גולדשמידט לראשונה את קובץ הוראות ניהול בנקאי תקין, שהיה מבוסס על חוזרים שהוצאו במשך השנים. הוראות אלו משקפות את עמדת המפקח על הבנקים לגבי הנורמות הנדרשות לניהול בנקאי תקין בתחומים שונים. אי־קיום הוראות אלו הוא פגם בניהול התקין של עסקי התאגיד הבנקאי. המפקח על הבנקים רשאי בין היתר לדרוש תיקון פגם כאמור בהתאם לסמכותו לפי סעיף 8א(א) לפקודת הבנקאות, 1941.
ההוראות חלות על התחומים האלה: ניהול ובקרה; אשראי והשקעות; סיכונים פיננסיים; סיכוני ניהול; חשבונות לקוחות; הלוואות; ניירות ערך; כרטיסי אשראי.
בזמן כהונתו של רוני חזקיהו כמפקח על הבנקים פרץ המשבר הכלכלי החמור שהחל בקיץ 2007 כמשבר הסאבפריים בארצות הברית, והתפתח כשנה לאחר מכן לממדים עצומים כמשבר אשראי עולמי. המשבר הוביל בנקים בכל רחבי העולם למחיקות הון ענקיות, ואף לפשיטות רגל במקרים מסוימים. בישראל התברר בעת המשבר כי ככלל, מערכת הבנקאות בארץ במצב טוב יותר משל רוב העולם המערבי. עם זאת היה אפשר לזהות השפעה שלילית על הבנקים ברמה כזו או אחרת. הבנק הבעייתי ביותר היה בנק הפועלים, שהיה חשוף משמעותית לנכסים כגון ניירות ערך מגובי משכנתאות וביטוחים נגד פשיטות רגל (CDS), שמחיריהם ירדו ובכך הסבו לבנק הפסדי עתק. עקב כך הגבירו בבנק ישראל בתחילת המשבר את הרגולציה, וחזקיהו חייב את הבנק להיפטר מנכסים אלו גם במחיר הפסד. כעבור חודשים אחדים התברר מהלך זה כנכון, שכן אילולא מכר הבנק את אותם נכסים הוא היה סופג הפסדים גדולים בהרבה.
התערבות משמעותית נוספת של המפקח על הבנקים בעניין בנק הפועלים הייתה בסוגיית ההליכים לקבלת ההחלטות בדירקטוריון. הפרשה הגיעה לשיאה עם התפטרותו של מנכ"ל הבנק צבי זיו, בשל חילוקי דעות עם יו"ר הדירקטוריון דני דנקנר. עוד באותו יום הזדרז הבנק לדווח על מינויו של ציון קינן למנכ"ל במקום זיו. סמיכות הזמנים והפתאומיות שבהן נעשה המהלך עוררו את זעמו ואת חששו של חזקיהו, והוא הורה לדנקנר להשהות את מינויו של קינן למנכ"ל עד שיברר את הרקע שהוביל להתפטרות. בעלת השליטה בבנק, שרי אריסון, הביעה התנגדות לעצם התערבות הבנק בהחלטות הדירקטוריון. כך התפתח מאבק עיקש ומתוקשר בין בנק ישראל לבנק הפועלים, אשר הסתיים בהדחתו של יו"ר הדירקטוריון דני דנקנר.
המפקחים על הבנקים

| 0 | 1 | 2 |
| --- | --- | --- |
| שם | תקופת כהונה | תפקידים לאחר הפרישה |
| אליהו שמעוני | 1961–1968 |  |
| מאיר חת | 1969–1975 | פרופסור, דירקטור (ובכלל זה היה יו"ר בנק לאומי) |
| עודד מסר | 1975–1982 | דירקטור |
| גליה מאור | 1982–1987 | מנכ"ל בנק לאומי |
| ד"ר אמנון גולדשמידט | 1987–1992 | סמנכ"ל בנק דיסקונט, דירקטור בבנק הבינלאומי |
| זאב אבלס | 1992–1998 | יו"ר בנק אגוד |
| ד"ר יצחק טל | 1998–2003 | דירקטור בבנק טפחות |
| יואב להמן | 2003–2006 | יו"ר חברת "שכל" |
| רוני חזקיהו | 2006–2010 | יו"ר הבנק הבינלאומי, החשב הכללי |
| דוד זקן | 2010–2015 | חבר ועדת השקעות ”עמיתים”, ודירקטור במרכז הישראלי לאפוטרופסות. |
| חדוה בר | 2015–2020 | משנה למנכ"ל וסמנכ"לית התפעול בחברת איטורו |
| יאיר אבידן | 2020–2023 | דירקטור בבנק הפועלים |
| דני חחיאשוילי | 2023 |  |
ראו גם

דיני פניות ציבור בנושאי מיסים ואוצר במשרדי מדינת ישראל
אוואן הנדלר

| --- | --- |

 לידה:  10 בינואר 1961 (בן 64) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  מ-1981 
 מקום לימודים:  בית הספר ג'וליארד  תיכון הנדריק האדסון 
 http://www.evanhandler.com/
 פרופיל ב-IMDb
 
אוואן הנדלר (באנגלית: Evan Handler; נולד ב-10 בינואר 1961) הוא שחקן יהודי אמריקאי, ידוע בעיקר מתפקידו כהארי גולדנבלאט, עורך דין הגירושים של שרלוט ולאחר מכן בעלה, בסדרה "סקס והעיר הגדולה", וכצ'רלי ראנקל, חברו וסוכנו של האנק מודי, בסדרה "קליפורניקיישן".
ביוגרפיה

הנדלר נולד בניו יורק למשפחה יהודית חילונית, בנם של אניד איירין, מנהלת בתחום בריאות הנפש, ומורי הנדלר ריימונד, בעל סוכנות פרסום ומעצב. הוא למד בבית הספר התיכון הנדריק האדסון במונטרוז, ניו יורק, ובגיל 17 עבר לעיר ניו יורק כדי ללמוד ב"בית הספר ג'וליארד". עזב את לימודיו בבית הספר בשביל תפקיד בסרט "Taps"‏ (1980).
להנדלר אח, לואל הנדלר, סופר וצלם, שנודע לציבור לאחר פרסום ספרו "Twitch & Shout: A Touretter’s Tale" והיה הכוכב, התסריטאי, המנחה והמפיק של סדרת הטלוויזיה הדוקומנטרית של PBS,‏ "Twitch & Shout", בה הופיע אוואן.
הנדלר נישא לאליסה אטי, כימאית ממוצא איטלקי, ב-2003. לשניים בת משותפת, סופיה קלמנטינה הנדלר, שנולדה ב-17 בינואר 2007.
קריירה

הנדלר הופיע במספר דרמות טלוויזיה וקומדיות מצבים, בין היתר בעמוק באדמה, חברים, חוק וסדר, הבית הלבן, מיאמי וייס, סקס והעיר הגדולה, אד, אבודים ו-24. הוא היה אחד מכוכבי קומדיות המצבים של ABC,‏ It's Like, You Know... וHot Properties, וכיכב בקומדיית המצבים של רשת FOX‏ "Woops!". בשנת 2000 גילם את לארי פיין בסרט הטלוויזיה "שלושת המוסקטרים". בימים אלו הוא מגלם את דמותו של צ'רלי ראנקל, חברו הטוב ביותר וסוכן דמותו של דייוויד דוכובני, האנק מודי, ב"קליפורניקיישן". בנוסף, הופיע בסרטים כופר (1996), הנבחר (1981) וTaps‏ (1981).
ב-1991 הופיע על במת ברודוויי בהצגה "I Hate Hamlet", שבאחת מהופעותיה עזב את הבמה במהלך המערכה הראשונה לאחר שכוכב אחר בהצגה, ניקול ויליאמסון, טעה בכוריאוגרפיה במהלך סצנת קרב בין השניים, וכתוצאה מכך פגע בגבו של הנדלר. הנדלר הגיב למאורע: "נטשתי את ההפקה כי מהיום הראשון התנהגותו של ויליאמסון לשאר חברי הצוות הייתה בלתי נסבלת".
בנוסף לעבודתו כשחקן, הנדלר גם סופר. ספרו הראשון, "Time On Fire: My Comedy of Terrors", מספר על התאוששותו הבלתי סבירה ממחת הלוקמיה מיאלואידית חריפה בה לקה בשנות העשרים לחייו. ספרו השני, "It's Only Temporary...The Good News and the Bad News of Being Alive", שיצא במאי 2008, מספר על מסע ארוך הכרת התודה שלו לאנשים שהיו איתו בעת המחלה. הוא כתב לכמה כתבי עת, בין היתר ל-ELLE, ‏O, ‏the Oprah Magazine וMirabella.
בשנת 2019 שיחק במיני-סדרה הביוגרפית "פוסי/ורדון", ברשת FX Networks, אותו חייו של בוב פוסי. באותה שנה שיחק בסרט "לשקר ולגנוב" (אנ') בדמותו של אריק מארופאקיס.
ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר הנדלר על תפקידו כהארי גולדנבלט.
אדם וייסהאופט

| --- | --- |

 לידה:  6 בפברואר 1748 אינגולשטאדט, נסיכות הבוחר מבוואריה, האימפריה הרומית הקדושה 
 פטירה:  18 בנובמבר 1830 (בגיל 82) גותה, דוכסות סקסוניה-קובורג-גותה, הקונפדרציה הגרמנית 
 מדינה:  ממלכת בוואריה 
 מקום קבורה:  Friedhof II der Sophiengemeinde Berlin 
 מקום מגורים:  גותה 
 השכלה:  אוניברסיטת אינגולשטאט  המכללה הישועית של אינגולשטאט 
 מעסיק:  אוניברסיטת אינגולשטאט 
 השקפה דתית:  דאיזם 
 
אדם וייסהאופט, מייסד האילומינטי
יוהאן אדם וייסהאופט (בגרמנית: Johann Adam Weishaupt; 6 בפברואר 1748 – 18 בנובמבר 1830) היה פרופסור למשפט קאנוני, סופר ומשורר גרמני אשר היה מייסד האילומינטי.
ביוגרפיה

נולד באינגולשטאדט, שהייתה אז תחת שלטון נסיכות הבוחר מבוואריה. אביו, יוהאן גיאורג, שהיה פרופסור למשפטים, נפטר בעת היותו של אדם בן 5 והוא עבר לגור אצל סנדקו, שהיה אף הוא פרופסור למשפטים באוניברסיטת אינגולשטאדט(אנ'). וייסהאופט סיים בגיל 20 את לימודי המשפטים באוניברסיטת אינגולשטאדט עם תואר דוקטור במשפטים (Doctor iuris). ב-1772 קיבל משרת מרצה למשפטים באותה אוניברסיטה ושנה לאחר מכן נישא.
ב-21 ביולי 1773 פרסם האפיפיור קלמנס הארבעה עשר בולה אפיפיורית, בה הורה על ביטול מסדר הישועים. כחלק מהשינויים הפרסונליים שנבעו מצו זה, מונה וייסהאופט כפרופסור למשפט קאנוני.
האילומינטי

בתקופה שבה שלל אגודות חשאיות שימשו לבידור ולמעשים שליליים, אני תכננתי דווקא להשתמש בנטייה האנושית הזאת למטרה אמיתית וראויה, לתועלתם של אנשים. רציתי לעשות את מה שראשי רשויות דתיות וחילוניות צריכים לעשות מתוקף מעמדם...
ב־1 במאי 1776 ייסד וייסהאופט בנסיכות הבוחר מבוואריה את ה"אילומינטי". הוא אימץ את השם: "האח ספרטקוס" בתוך המסדר. האנציקלופדיה ניו אדוונט מציינת שהמסדר לא היה שוויוני או דמוקרטי בשום אופן, וביקש לקדם את הדוקטרינות של שוויון וחופש בכל חברה; ואילו אחרים כמו אנציקלופדיית קולייר (Collier's Encyclopedia), אמרו כי המטרה הייתה כדי להילחם בדת, לפתח ולטפח רציונליזם במקומה.
ב-1777, הצטרף וייסהאופט ללשכת בונים חופשיים במינכן, יצר שיתוף פעולה בין הבונים החופשיים לבין האילומינטי, גייס בונים חופשיים לארגון שלו והרחיב אותו מאוד.
ב-1784, סוכני החרש של קרל תאודור, הנסיך הבוחר מבוואריה הביאו בפני הנסיך ממצאים שהעידו כי האלומינטי הייתה קבוצה חתרנית, ממשלתו של הנסיך אסרה על המשך פעילות האילומינטי, ווייסהאופט עצמו איבד את משרתו באוניברסיטה ונמלט מבוואריה.
פעילויות בגלות

וייסהאופט קיבל מקלט בחצרו של ארנסט השני, דוכס סקסוניה-גותה-אלטנבורג, חי בגותה וכתב סדרת עבודות על נְאוֹרוּת, ובהן "ההיסטוריה השלמה של רדיפות האילומינטי בבוואריה" (1785), "תמונה של נְאוֹרוּת" (1786), "התנצלות על האילומינטי" (1786) ו"מערכת משופרת של נְאוֹרוּת" (1787).
אדם וייסהאופט מת בגותה ב־18 בנובמבר 1830. הוא הותיר אחריו את אשתו השנייה, אנה מריה לבית סוזנהופר (Sausenhofer), ואת ילדיו נאנט, שרלוט, ארנסט, קארל, אדוארד ואלפרד. וייסהאופט נקבר ליד בנו וילהלם, שמת לפניו בשנת 1802.
עבודותיו

(1775) De Lapsu Academiarum Commentatio Politica
(1786) Apologie der Illuminaten ISBN 978-3-7448-1853-7
(1786) Über die Schrecken des Todes – eine philosophische Rede
(1788) (בצרפתית)
(1786) Über Materialismus und Idealismus. Torino
(1788) Über die Gründe und Gewißheit der Menschlichen Erkenntniß
(1788) Über die Kantischen Anschauungen und Erscheinungen
(1788) Zweifel über die Kantischen Begriffe von Zeit und Raum
(1793) Über Wahrheit und sittliche Vollkommenheit
(1794) Über die Lehre von den Gründen und Ursachen aller Dinge
(1794) Über die Selbsterkenntnis, ihre Hindernisse und Vorteile
(1797) Über die Zwecke oder Finalursachen
(1802) Über die Hindernisse der baierischen Industrie und Bevölkerung
(1804) Die Leuchte des Diogenes
(1817)
(1818) Über das Besteuerungs-System
(1822) חקר מוות פתאומי של חברי המסדר לשעבר
הערות שוליים

↑  נוסח הבולה
| --- | --- |
בקרת זהויות :  NLI: 987007461327905171  PLWABN: 9810690100805606  BIBSYS: 1592544500887  BnF: cb12069667s (data)  CiNii: DA03781248  GND: 118766384  ICCU: SBLV301075  ISNI: 0000 0001 1029 4442  LCCN: n84193453  NKC: mzk2009533382  NTA: 128597496  RERO: 02-A000175799  SUDOC: 028971760  VcBA: 495/261009  VIAF: 73876044   WorldCat (עם VIAF): 73876044
Quién será

| --- | --- |
 סינגל בביצוע Nelson Pinedo
 יצא לאור:  1953
 סוגה:  ממבו, צ'ה צ'ה צ'ה
 שפה:  ספרדית
 כתיבה:  לואיס דמטריו
 לחן:  פבלו בלטרן רואיז
 גרסאות כיסוי:  "Sway" (באנגלית)   דין מרטין (1954)  בובי ריידל (1960)   הצמד שאפט (2001)   מייקל בובלה (2003)   הפוסיקט דולז (2004)
 
Quien será או Quién será la que me quiere a mí (בספרדית "מי יאהב אותי?") או Sway (בגרסה באנגלית) הוא שיר אהבה בקצב הממבו שנכתב על ידי לואיס דמטריו (אנ') והולחן על ידי פבלו בלטרן רואיז (אנ'), שהוקלט בגרסה אינסטרומנטלית בשנת 1953. השיר זכה להכרה בינלאומית בעקבות הגרסה באנגלית שביצע השחקן והזמר האמריקני דין מרטין בשנת 1954, תחת השם Sway.
רקע

השיר Quién será הוקלט לראשונה בשנת 1953 בגרסת ממבו צ'ה צ'ה צ'ה אינסטרומנטלית על ידי המלחין המקסיקני פבלו בלטרן רואיז, ובגרסה בספרדית, באותה שנה, על ידי הזמר הקולומביאני נלסון פינדו (אנ'). 

השיר עובד תחת השם Sway עם מילים חדשות באנגלית על ידי נורמן גימבל (אנ'), ובוצע על ידי הזמר-שחקן האמריקאי דין מרטין בשנת 1954 והפך ללהיט בינלאומי.

המילים באנגלית מתארות זוג רקדנים הנעים לקצב של מרימבה. פירוש המילה Sway הוא מהלך ריקוד שבו הרוכב מפיל את בת זוגו לאחור תוך שהוא מחזיק אותה.

הזמר-שחקן המקסיקני פדרו אינפנטה (אנ') ביצע את הגרסה בספרדית של "Quién será" בסרט המקסיקני "בית הספר לנוודים" (אנ') משנת 1955, והגרסה המוקלטת של שלו זכתה להצלחה ברחבי אמריקה הלטינית.
רקע > גרסת דין מרטין

נורמן גימבל כתב את המילים באנגלית שליר בשנת 1954, והשיר הוקלט על ידי דין מרטין בליווי תזמורתו של דיק סטאבילה. הקלטה זו הגיעה למקום ה-15 במצעד הלהיטים של מגזין בילבורד ולמקום השישי במצעד הבריטי.
רקע > גרסת בובי ריידל

בשנת 1960 הקליט הזמר בובי ריידל (אנ') את הגרסה הראשונה מבין שתי גרסאות להיט של השיר, והגיע למקום ה-14 במצעד הבילבורד ולמקום ה-12 בקנדה. הקלטה מחודשת של השיר בשנת 1976 הגיעה למקום ה-27 במצעד Adult Contemporary.
רקע > גרסת הצמד שאפט

צמד המוזיקה האלקטרונית הבריטי שאפט (אנ') הקליט את השיר "Sway", ששמו שונה ל-"(Mucho Mambo) Sway", והוציא אותו לאור ב-23 באוגוסט 1999 כסינגל הבכורה שלהם. גרסה זו מבוססת על גרסתה של רוזמרי קלוני משנת 1960, אך בעקבות מחלוקת עם בעלי זכויות היוצרים על הקלטתה, הקליטו שאפט קולות חדשים עם הזמרת דונה קנאל. הסינגל הגיע למקום השני במצעד הסינגלים הבריטי, לראש מצעד הסינגלים של ניו זילנד ולעשרת המקומות הראשונים בדנמרק, אירלנד, נורווגיה, שוודיה ובמצעד הסינגלים הקנדי. הסינגל נכלל מאוחר יותר באלבומם של הצמד משנת 2001, "Pick Up on This".
רקע > גרסת מייקל בובלה

"Sway" זכה לגרסת כיסוי על ידי הזמר הקנדי מייקל בובלה עבור אלבום הבכורה שלו, "Michael Bublé", שיצא בשנת 2003. Sway נבחר לצאת כסינגל השלישי מהאלבום, ויצא לאור באוסטרליה ב-22 ביוני 2004.

גרסתו של בובלה לשיר הופיעה בתוכניות טלוויזיה ובסרטים כמו לאס וגאס, CSI: ניו יורק, מלקולם באמצע, הדייט שלי לחתונה, ו"אהבה בתפריט".

הווידאו קליפ לשיר בוים על ידי פיטר קסדן, שוחרר באופן בלעדי לערוצי מוזיקה אוסטרליים כדי לקדם את שחרור הסינגל. הקליפ מציג סצנות של בובלה מבצע את השיר באולפן, משולבות עם סצנות של בובלה נוהג במכונית דרך האאוטבק האוסטרלי. השחרור הנפרד, שני קליפים והשמעות חזקות ברדיו הביאו לכך שהשיר הגיע למקום ה-15 במצעד הסינגלים האוסטרלי ARIA, מה שהפך אותו לסינגל הגבוה ביותר של בובלה עד לאותו תאריך.
רקע > גרסת הפוסיקט דולז

להקת הבנות האמריקאית הפוסיקט דולז (Pussycat Dolls) הקליטה את "Sway" ושחררה אותו כסינגל היחיד לפסקול "הנרקוד?", בכיכובם של ריצ'רד גיר וג'ניפר לופז משנת 2004. מאוחר יותר, נכלל השיר כרצועת בונוס באלבום הבכורה שלהם "PCD", משנת 2005.
רקע > גרסאות נוספות

"Quién será?" ו-"Sway" הוקלטו עשרות פעמים על ידי אמנים רבים במהלך העשורים, רבים מהם נכללו בסרטים עלילתיים ובפרקים בטלוויזיה.
מארי חוסה (1954)
קלבדיה שולז'נקו (1959)
קוני פרנסיס (1960)
רוזמרי קלוני ודמאסו פרז פראדו (אנ') (1960)
ג'ולי לונדון (1963)
קליף ריצ'רד (1965)
ברנט ספיינר (1997)
אניטה קלסי (אנ') (1998)
ארתורו אריאס וכרמלו מונייז (2005)
מייקל בובלה (2005)
פרז פראדו ורוזמרי קלוני (2008)
הראפרית סוויטי (2020)
מייקל בובלה וג'ייסון דירולו (2024)
רקע > גרסה בעברית

הפזמונאי אברהם ברושי כתב מילים שונות לשיר, וקרא לו בשם "זנזיבר". השיר בוצע על ידי ישראל יצחקי בשנת 1959.
הערות שוליים

1 2 3  ¿Quién será?, ויקיפדיה (אנגלית)
↑  Chum Hit Parade, Chumtribute, ‏9.1.1961
| --- | --- |
בקרת זהויות :  MusicBrainz work: b9453700-8fa1-4ca4-a632-ea6b875c9953
Ys

Ys הוא אלבום האולפן השני של המוזיקאית האמריקאית ג'ואנה ניוסם. הוא יצא על ידי חברת התקליטים Drag City ב-6 בנובמבר 2006. האלבום הופק על ידי ניוסום וואן דייק פארקס, הוקלט על ידי סטיב אלביני, עם מיקס על ידי ג'ים אורורק, ועם ליווי תזמורתי בעיבודו של ואן דייק פארקס. האלבום כולל שירת אורח של חברה דאז של ניוסום, ביל קלהאן, ושל אחותה, אמילי ניוסום. השירה והנבל הוקלטו ב-Village Recording Studio בלוס אנג'לס בחודש דצמבר 2005, והקלטות התזמורת בוצעו בין מאי ליוני 2006 ב-Entourage Studios בלוס אנג לס.
האלבום מורכב מחמש רצועות, כשאורך השירים נע בין 7 ל-17 דקות. השירים עוסקים באירועים ואנשים שהיו חשובים בחייה של ניוסם בשנה הקודמת להקלטה. אירועים אלה כוללים את מותה הפתאומי של ניוסום החברה הטובה ביותר שלה, מחלה מתמשכת, ומערכת יחסים סוערת. האלבום נקרא על שם העיר Ys, אשר על פי המיתוס נבנתה על חופי ברטון ואחר כך נבלעה באוקיינוס. שם האלבום היה האלמנט האחרון אשר אושר, והיה תוצאה של חלום שחלמה ניוסם בו ראתה את האותיות Y ו-S, וספר שהומלץ על ידי חברה ובה התייחסות למיתוס.
עם יציאתו, Ys זכה לשבחי הביקורת, והיה לאלבומה הראשון של ניוסום בבילבורד 200, שם הגיע בשיאו למספר 134, כמו גם במצעדים בממלכה המאוחדת, צרפת, נורווגיה, ואירלנד. במהלך השנים, האלבום נכלל במספר רשימות מוזיקה של פרסומים ואתרים מרכזיים, כאחד האלבומים הגדולים של שנות ה-2000, ומכל הזמנים.